gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7697, del 14-01-2016 (2015/9990)

Notificació de la sentència dictada en el judici verbal número 1180/2015.
-------------------------------------------------------------------------

### Dades del document

Número de DOGV
:   7697

Data del DOGV
:   14-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9990


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el judici verbal número 1180/2015. [2015/9990]  
Procediment: judici verbal 1180/2015-0.  
De: Compañía General de Edificaciones de Valencia, SA.  
Procurador: Rafael Francisco Alario Mont.  
Contra: Pedro Juan Redón Bresó.  
En les actuacions de judici verbal número 1180/2015, seguit a instàncies de Compañía General de Edificaciones de Valencia, SA, contra de Pedro Juan Redón Bresó, s'ha dictat la sentència que, literalment, és com segueix:  
  
«Dispositiva  
Estime íntegrament la demanda interposada pel procurador dels tribunals, Rafael Alario Mont, en nom i representació de la mercantil Compañía General de Edificaciones de Valencia, SA, contra Pedro Juan Redón Bresó, declarat en rebel·lia, sobre la reclamació d'una quantitat per l'import de 3.648,36 euros, condemne Pedro Juan Redón Bresó que, una vegada siga ferma aquesta sentència, abone a la mercantil Compañía General de Edificaciones de Valencia, SA, la quantitat de 3.648,36 euros, més els interessos legals des de la data d'interposició de la demanda, i amb expressa imposició de les costes causades a Pedro Juan Redón Bresó.  
Notifiqueu aquesta sentència a les parts, i feu-los saber que no és ferma i que, en contra, s'hi pot interposar un recurs d'apel·lació, en el termini de 20 dies des de la notificació, davant d'aquest jutjat, del qual coneixerà l'Audiència Provincial de València».  
I atés que el demandat, Pedro Juan Redón Bresó, es troba en parador desconegut, expedisc aquest edicte a fi que li valga de notificació de forma deguda.  
  
València, 16 de novembre de 2015.- La lletrada de l'Administració de Justícia: María Alfonso Seijas Rodríguez.
Diari Oficial de la Generalitat Valenciana


Sumari del DOGV 7820, del 04-07-2016 (2016/4888)

RESOLUCIÓ de 23 de novembre de 2012, de la Universitat Politècnica de València, per la qual es publica el pla d'estudis de Màster Universitari en Disseny i Fabricació Integrada Assistits per Computador.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7820

Data del DOGV
:   04-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4888


Data del document
:   23-11-2012

Organisme emissor
:   Universitat Politècnica de València

Tipus de document
:   Resolució

RESOLUCIÓ de 23 de novembre de 2012, de la Universitat Politècnica de València, per la qual es publica el pla d'estudis de Màster Universitari en Disseny i Fabricació Integrada Assistits per Computador. [2016/4888]  
Obtinguda la verificació del pla d'estudis pel Consell d'Universitats, després de l'informe previ favorable de l'Agència Nacional d'Avaluació de la Qualitat i Acreditació, així com l'autorització de la Comunitat Autònoma de València, i establit el caràcter oficial del títol per Acord del Consell de Ministres de 12 de novembre de 2010 (BOE 16.12.2010), aquest rectorat, de conformitat amb el que disposa l'article 35 de la Llei Orgànica 6/2001, de 21 de desembre, d'Universitats, en la redacció feta per la Llei Orgànica 4/2007, de 12 d'abril, per la qual es modifica la Llei Orgànica 6/2001, de 21 de desembre, d'Universitats, ha resolt:  
  
  
Publicar el pla d'estudis conduent a l'obtenció del títol oficial de Màster Universitari en Disseny i Fabricació Integrada Assistits per Computador per la Universitat Politècnica de València.  
  
El pla d'estudis a què es refereix la present resolució queda estructurat tal com consta en l'annex d'aquesta.  
  
València, 23 de novembre de 2012.- El rector: Juan Juliá Igual.  
  
  
ANNEX  
Universitat Politècnica de València  
  
Pla d'estudis conduent al títol de:  
Màster Universitari en Disseny i Fabricació Integrada Assistits per Computador per la Universitat Politècnica de València  
  
Branca de coneixement: Enginyeria i Arquitectura.  
  
Distribució del pla d'estudis en crèdits ECTS per tipus de matèria:  
Tipus de matèria Crèdits ECTS  
Formació bàsica  
Obligatòries 40  
Optatives  
Pràctiques externes 8  
Treball de fi de màster 12  
  
Total 60  
  
  
Organització del pla d'estudis per mòduls i matèries:  
  
ECTS  
Mòdul Mòdul Matèria ECTS  
Matèria Caràcter  
40 Disseny i fabricació Bàsiques 20 Obligatori  
 Especialització 20 Obligatori  
8 Pràctiques en empresa Pràctiques en empresa 8 Pràctiques externes  
12 Treball de fi de màster Treball de fi de màster 12 Treball de fi de màster  
  
  
Per a ampliar informació sobre aquest pla d'estudis es pot consultar la pàgina web de la Universitat Politècnica de València:   
http//www.upv.es.
Diari Oficial de la Generalitat Valenciana


Sumari del DOGV 7744, del 18-03-2016 (2016/1815)

Informació pública de la proposta de modificació de l'article 145.1 de les normes del pla general.
--------------------------------------------------------------------------------------------------

### Dades del document

Número de DOGV
:   7744

Data del DOGV
:   18-03-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/1815


Data del document
:   08-03-2016

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * administració local
    * pla d'urbanisme

Informació pública de la proposta de modificació de l'article 145.1 de les normes del pla general. [2016/1815]  
El Ple de l'ajuntament, en sessió celebrada el 29 de febrer de 2016, adoptà l'acord següent:  
  
«Sotmetre a informació pública la proposta de modificació de l'article 145.1 de les normes del pla general, relatiu a l'ús de tanatoris, redactada pels servicis tècnics municipals. La mencionada informació pública es realitzarà mitjançant el seu anunci en el Diari Oficial de la Comunitat Valenciana i en un periòdic dels de major circulació, durant el termini de 45 dies hàbils. Així mateix, la mencionada informació pública, amb el text de l'article de la normativa a modificar, podrà ser consultada en la pàgina web municipal www.elche.es.»  
L'expedient complet estarà exposat al públic durant el termini mencionat en el Servici Jurídic d'Urbanisme situat en la plaça de Menéndez y Pelayo, número 2, tercer, en horari de 09.00 a 14.00 hores.  
  
Elx, 8 de març de 2016.- El tinent d'alcalde d'Urbanisme, Territori i Vivenda: José Manuel Sánchez Asencio.
Diari Oficial de la Generalitat Valenciana


Sumari del DOGV 7941, del 21-12-2016 (2016/10552)

Notificació de la sentència dictada en el judici verbal número 25/2016.
-----------------------------------------------------------------------

### Dades del document

Número de DOGV
:   7941

Data del DOGV
:   21-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10965


Organisme emissor
:   Jutjat Mercantil Número 3 de València

Tipus de document
:   Edicte

Notificació de la sentència dictada en el judici verbal número 25/2016. [2016/10278]  
Cristina M.ª Valero Doménech, lletrada de l'Administració de justícia del Jutjat Mercantil número 3 de València, mitjançant aquest edicte faig saber que en aquest procediment de judici verbal 25/2016, seguit a instància d'Empresa Mixta Aigües de l'Horta contra José Manuel Rubio Escolano i Maia Ivanova Karagyozova, s'ha dictat la Sentència número 335, de data 21 d'octubre de 2016, que té la dispositiva que, literalment, és com segueix:  
«Estime en part la demanda interposada pel procurador el senyor Fernández Reina, en nom i representació d'Empresa Mixta Aigües de l'Horta, SA, i, en conseqüència, condemne Maia Ivanova Karagyozova a pagar a la part actora la quantitat de mil cent noranta-un euros amb deu cèntims (1.191,10 ?), de principal, més els interessos que es produïsquen fins que les quantitats degudes siguen íntegrament satisfetes, amb expressa condemna a Maia Ivanova Karagyozova en les costes causades en aquesta instància, desestime l'acció exercitada contra José Manuel Rubio Escolano, i l'absolc de totes les peticions exercitades en contra seua, sense imposició de costes a causa de l'exercici de l'acció esmentada.  
Notifiqueu aquesta resolució a tots els qui hagen sigut part en aquest procés amb l'advertiment que aquesta sentència és ferma, ja que resol definitivament el judici verbal de quantia determinada inferior a 3.000 euros.»  
I atés que la demandada, Maia Ivanova Karagyozova, declarada rebel, es troba en parador desconegut, expedisc aquest edicte a fi que li valga de notificació de forma deguda.  
  
València, 21 d'octubre de 2016.- La lletrada de l'Administració de justícia: Cristina M.ª Valero Doménech.
Diari Oficial de la Generalitat Valenciana


Sumari del DOGV 7882, del 27-09-2016 (2016/7262)

Convocatòria del concurs oposició, per promoció interna, d'una plaça d'encarregat (pintura en espais públics urbans), grup C1.
------------------------------------------------------------------------------------------------------------------------------

### Dades del document

Número de DOGV
:   7882

Data del DOGV
:   27-09-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/7262


Data del document
:   01-09-2016

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * concurs administratiu

Convocatòria del concurs oposició, per promoció interna, d'una plaça d'encarregat (pintura en espais públics urbans), grup C1. [2016/7262]  
En el Butlletí Oficial de la Província d'Alacant número 150, de 5 d'agost de 2016, es publica anunci relatiu a la convocatòria del concurs oposició de promoció interna per a la provisió d'una plaça d'encarregat (pintura en espais públics urbans), inclosa en l'oferta pública d'ocupació corresponent a l'any 2014. L'esmentada plaça està enquadrada en l'escala d'administració especial, subescala B) serveis especials, classe d) personal d'oficis, i dotada amb el sou corresponent al grup C1.  
  
Durant el termini de 20 dies naturals, comptadors a partir de l'endemà de la inserció d'un edicte amb l'extracte de la convocatòria en el Boletín Oficial del Estado, podran presentar-se les instàncies per a sol·licitar prendre part en el procediment, en el registre general d'aquest ajuntament, o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Elx, 1 de setembre de 2016.- El tinent d'alcalde de Recursos Humans: José Pérez Ruiz.
Diari Oficial de la Generalitat Valenciana


Sumari del DOGV 7915, del 11-11-2016 (2016/8920)

Extracte de la Resolució de 9 de novembre de 2016, de la Conselleria d'Economia Sostenible Sectors Productius, Comerç i Treball, per la qual es convoquen ajudes en matèria d'industrialització per a les associacions dels sectors marbre, moble, tèxtil i joguet, de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7915

Data del DOGV
:   11-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8920


Data del document
:   09-11-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 9 de novembre de 2016, de la Conselleria d'Economia Sostenible Sectors Productius, Comerç i Treball, per la qual es convoquen ajudes en matèria d'industrialització per a les associacions dels sectors marbre, moble, tèxtil i joguet, de la Comunitat Valenciana. [2016/8920]  
BDNS (Identif.): 322012  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet del qual pot consultar-se en la Base de Dades Nacionals de Subvencions  
http://www.pap.minhap.gob.es/bdnstrans/index  
  
Primer. Beneficiaris  
Associacions empresarials pertanyents als sectors del marbre, moble, tèxtil i joguet, amb seu o domicili social a la Comunitat Valenciana. Els centres tecnològics no podran obtindre la condició de beneficiari d'aquesta convocatòria, sense perjuí de poder participar com a entitat subcontractada.  
  
Segon. Objecte  
Desenvolupament d'actuacions de reforç del teixit associatiu per a la industrialització sostenible, en els sectors del marbre, moble, tèxtil i joguet, de la Comunitat Valenciana.  
  
Tercer. Bases reguladores  
Orde 22/2016, de 27 d'octubre, de 2016, de la Conselleria d'Economia Sostenible Sectors Productius, Comerç i Treball (DOGV 7906, 28.10.2016).  
  
Quart. Import  
Sectors                              Import  
Sector marbre                     400.000 -  
Sector moble                       400.000 -  
Sector tèxtil                         400.000 -  
Sector joguet                      400.000 -  
  
Quint. Termini de presentació de sol·licituds  
Deu dies hàbils, iniciant-se el seu còmput l'endemà de la publicació, en extracte, de la present resolució en el Diari Oficial de la Generalitat Valenciana.  
  
València, 9 de novembre de 2016.- El conseller d'Economia Sostenible, Sectors Productius, Comerç i Treball: Rafael Climent González.
Diari Oficial de la Generalitat Valenciana


Sumari del DOGV 7947, del 30-12-2016 (2016/9416)

Notificació de la sentència dictada en el procediment de divorci contenciós número 787/2011.
--------------------------------------------------------------------------------------------

### Dades del document

Número de DOGV
:   7947

Data del DOGV
:   30-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9416


Organisme emissor
:   Jutjat de Primera Instància i Instrucció Número 4 de Mislata

Tipus de document
:   Edicte

Notificació de la sentència dictada en el procediment de divorci contenciós número 787/2011. [2016/9416]  
Procediment: divorci contenciós número 000787/2011-A.  
Demandant: Amparo Martín Requeni.  
Domicili: -  
Procurador: Ramón Biforcos Sancho.  
Demandat: José Javier Majón Anaya.  
Domicili: avinguda de Campos Crespo, número 100-15, de València.  
Procurador/a: -  
Cristina Villalba Moltó, lletrada de l'Administració de Justícia del Jutjat de Primera Instància i Instrucció número 4 de Mislata, faig saber que en aquest jutjat s'ha dictat la sentència que té l'encapçalament i la dispositiva que s'han ordenat publicar adaptades a la Instrucció número 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, així com el que disposa la Llei Orgànica de protecció de dades 15/1999, de 13 de desembre, que, literalment, són com segueix:  
  
«Procediment: divorci contenciós. sentència número 102/2015.  
Demandant: Amparo Martín Requeni.  
Procuradora: Ramón Biforcos Sancho.  
Lletrat: Ester Benet Belenguer.  
Demandat: José Javier Majón Anaya.  
Magistrada jutgessa que la dicta: Verónica Chuliá Belenguer.  
Dispositiva  
estimatòria de la demanda.  
El text íntegre de la resolució es troba a disposició de la part a l'oficina judicial.  
Mode d'impugnació: recurs d'apel·lació dins del termini de 20 dies.»  
I atés que el demandat, José Javier Majón Anaya, es troba en parador desconegut, expedisc aquest edicte a fi que li valga de notificació de forma deguda.   
  
Mislata, 23 de novembre de 2016.- La lletrada de l'Administració de justícia: M.ª Cristina Villalba Moltó.
Diari Oficial de la Generalitat Valenciana


Sumari del DOGV 7705, del 26-01-2016 (2015/10367)

Notificació de la sentència dictada en el procediment ordinari número 1228/2013.
--------------------------------------------------------------------------------

### Dades del document

Número de DOGV
:   7705

Data del DOGV
:   26-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10228


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el procediment ordinari número 1228/2013. [2015/10221]  
En el judici ordinari número 1228/2013 s'ha dictat sentència en què consta, com a demandant, Comunitat de Propietaris Edifici Adsubia I, i, com a demandat, Monte Valiente, SL.  
D'acord amb la Instrucció 6/2012, de la Secretaria General de l'Administració de Justícia, les actuacions queden en l'oficina judicial a disposició dels interessats.  
El termini per a recórrer és de 20 dies a comptar des de l'endemà de la notificació, i s'hauran de depositar 50 euros en el compte de consignacions del jutjat, excepte si fóra beneficiari de justícia gratuïta.  
Les dades personals que es posen a disposició de les parts han de ser tractades amb confidencialitat i per als fins de l'Administració de Justícia en els termes que preveu la Llei Orgànica de Protecció de Dades.  
  
  
Torrevieja, 15 de desembre de 2015.- El secretari judicial: José Antonio Villalgordo Cárceles.
Diari Oficial de la Generalitat Valenciana


Sumari del DOGV 7792, del 27-05-2016 (2016/3819)

RESOLUCIÓ de 26 de maig de 2016, de la Universitat de València, per la qual s'anul·la la publicació d'una plaça d'investigador/a doctor júnior d'aquest organisme amb contracte laboral temporal. Projecte: «Asesoramiento sobre análisis químico de productos cosméticos y estudios relacionados, CPI-16-132».
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7792

Data del DOGV
:   27-05-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/3819


Data del document
:   26-05-2016

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 26 de maig de 2016, de la Universitat de València, per la qual s'anul·la la publicació d'una plaça d'investigador/a doctor júnior d'aquest organisme amb contracte laboral temporal. Projecte: «Asesoramiento sobre análisis químico de productos cosméticos y estudios relacionados, CPI-16-132». [2016/3819]  
El dia 26 de maig de 2016 (DOCV 7791) s'ha publicat la convocatòria d'una plaça d'investigador/a doctor júnior d'aquest organisme amb contracte laboral temporal. Projecte: «Asesoramiento sobre análisis químico de productos cosméticos y estudios relacionados, CPI-16-132» (2016/3587).  
Donat que aquesta convocatòria ja va ser publicada en el Diari Oficial de la Comunitat Valenciana número 7787, del divendres 20 de maig de 2016, amb número de referència 2016/3582, s'ha de procedir a l'anul·lació de la publicació de la convocatòria en el Diari Oficial de la Comunitat Valenciana de 26 de maig  
  
València, 26 de maig de 2016.- El gerent, p. d. (R 01.03.2016, DOCV 10.03.2016): Joan Oltra i Vidal.
Diari Oficial de la Generalitat Valenciana


Sumari del DOGV 7874, del 15-09-2016 (2016/7040)

Extracte de la convocatòria de la quarta edició dels premis als millors plans de viabilitat empresarial que puguen cristal·litzar en futurs negocis 2016-2017.
--------------------------------------------------------------------------------------------------------------------------------------------------------------

### Dades del document

Número de DOGV
:   7874

Data del DOGV
:   15-09-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/7040


Data del document
:   18-07-2016

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la convocatòria de la quarta edició dels premis als millors plans de viabilitat empresarial que puguen cristal·litzar en futurs negocis 2016-2017. [2016/7040]  
BDNS (Identif.): 316993  
  
D'acord amb els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual es pot consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Persones beneficiàries  
Joves estudiants o titulats d'estudis oficials de qualsevol de les facultats i escoles dels tres campus (Blasco Ibáñez, Burjassot i Tarongers) de la Universitat de València.  
  
Segon. Objecte  
L'objecte d'aquest concurs consisteix a premiar els millors plans de viabilitat empresarial realitzats per joves estudiants o titulats d'estudis oficials de qualsevol dels tres campus de la Universitat de València.  
  
  
Tercer. Bases reguladores  
La convocatòria està publicada en l'URL:   
www.uv.es/catdacsa.  
  
Quart. Quantia  
L'import total dels premis puja a 2.500 ?.  
1r premi: 1.000 ?.  
2n premi: 750 ?.  
3r premi: 500 ?.  
4t premi: 250 ?.  
En la liquidació d'aquestes dotacions econòmiques es practicaran les retencions o ingressos a compte corresponents.  
Els premis es poden declarar deserts o limitar d'acord amb la qualitat dels treballs.  
  
Cinqué. Termini de presentació de sol·licituds  
El termini per a presentar les sol·licituds comença l'endemà del dia de la publicació de la convocatòria en el Diari Oficial de la Comunitat Valenciana i finalitza el 16 de desembre de 2016, a les 14.00 hores.  
  
  
Sisé. Altres dades  
Per cada candidatura cal presentar la documentació següent:  
a) El resum executiu (extensió màxima de 10 pàgines).  
b) El pla d'empresa, amb l'anàlisi de totes les àrees de l'empresa (extensió màxima de 150 pàgines).  
c) Els annexos que siguen necessaris.  
d) El model de sol·licitud es pot descarregar en l'adreça URL següent:  
http://www.uv.es/uvweb/registre-general/es/inici-1285868559166.html.  
  
València, 18 de juliol de 2016.- El vicerector d'Internacionalització i Cooperació (per delegació del rector, DOCV 06.06.2016): Guillermo Palao Moreno.